《南郊陪祀与鼎仪同宿史道士房联句四首》
明代·程敏政

翠竹娟娟小洞天，道人相候寸心虔。新茶屡供青霄畔，旧检閒开白日前。

丹灶几回封绛雪，薰炉一炷起青烟。明年有约还分榻，来向洪厓更拍肩。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。